Likumprojekts

Grozījumi Bērnu tiesību aizsardzības likumā

Izdarīt Bērnu tiesību aizsardzības likumā (Latvijas Republikas Saeimas un Ministru Kabineta Ziņotājs, 1998, 15. nr.; 2000, 8., 12. nr.; 2001, 24. nr.; 2002, 23. nr.; 2003, 12. nr.; 2004, 12. nr.; 2005, 8. nr.; 2006, 22. nr.; 2007, 9. nr.; 2008, 15. nr.; 2009, 14., 23. nr.; Latvijas Vēstnesis, 2009, 193. nr.; 2010, 47., 205. nr.; 2011, 112., 132. nr.; 2013, 118. nr.; 2014, 51., 60. nr.; 2015, 245.nr.) šādus grozījumus:

1. Izteikt 37.panta septītās daļas pirmo teikumu šādā redakcijā:

„Bērnu aprūpes iestādēs jābūt bērna attīstībai nepieciešamām telpām, to aprīkojumam un kvalificētam personālam.”.

2. 67.2 pantā:

papildināt pantu ar 2.1 daļu šādā redakcijā:

“(2) 1  Lai nodrošinātu sociālās garantijas, kā arī sociālo palīdzību un sociālos pakalpojumus, nepilngadīgo personu atbalsta informācijas sistēmā papildus tiek iekļauta informācija par šā likuma 42. panta pirmajā daļā minētajām personām, kuras uzturas bērnu aprūpes iestādēs pēc 18 gadu vecuma sasniegšanas, un šā likuma 43. pantā minētajām personām, kurām pēc 18 gadu vecuma sasniegšanas ir tiesības uz sociālajām garantijām*.*”;

papildināt panta sesto daļu ar trešo teikumu šādā redakcijā:

“Šā panta 2.1 daļā minēto informāciju glabā 15 gadus no dienas, kad persona sasniegusi pilngadību.”.

3. Izteikt 70.panta otro daļu šādā redakcijā:

“(2) Bērnam pašam un citām personām ir tiesības vērsties pēc palīdzības bērna tiesību aizsardzības institūcijās un citās valsts un pašvaldību institūcijās, kad bērna tiesības ir pārkāptas, un šīs institūcijas ikvienā gadījumā veic likumā paredzētās darbības pārkāpuma novēršanai, kā arī atbalsta un palīdzības sniegšanai bērniem. Bērnu aprūpes, izglītības, veselības aprūpes un citu tādu iestāžu, kurās uzturas bērni, vadītāju pienākums ir noteikt bērnu sūdzību iesniegšanas un izskatīšanas kārtību un padarīt to bērniem zināmu un pieejamu.”

Iesniedzējs:

Labklājības ministrs Jānis Reirs

30.12.2016. 11.54

289

L.Neikens

67021673, Lauris.Neikens@lm.gov.lv

B.Stankēviča

67021590, Baiba.Stankevica@lm.gov.lv

V.Boļšakova

67782956, Viktorija.Bolsakova@lm.gov.lv